Държавен вестник, бр. 104, 2004 г., стр. 106

С Т Р .  106
Д Ъ Р Ж А В Е Н   В Е С Т Н И К
Б Р О Й  104
(3) Другата страна участничка във всички
случаи трябва да бъде информирана за резулта-
тите от разследването, както и за предприетите
мерки за предотвратяване на повторно наруше-
ние, и трябва да получи окончателното станови-
ще за причините и обстоятелствата, при които е
настъпило нарушението на мерките за сигурност.
Раздел 11
Разходи
Всяка от страните участнички понася съот-
ветно разходите, свързани с изпълнение на за-
дълженията є по прилагане на този меморандум.
Раздел 12
Дата на влизане в сила, срок на действие, из-
менения, спорове и прекратяване
(1) Този меморандум  се сключва за неопре-
делен срок и влиза в сила от датата на послед-
ната нота, с която страните участнички се уве-
домяват взаимно по дипломатически път, че са
били изпълнени вътрешноправните изисквания
за неговото влизане в сила.
(2) По взаимно писмено съгласие на страни-
те участнички в меморандума могат да се вна-
сят изменения и допълнения, които влизат в
сила съгласно процедурата в съответствие с
параграф 1 на този раздел.
(3) Всяка страна участничка може да прек-
рати този меморандум с 6-месечно писмено
предизвестие до другата страна. Независимо от
прекратяването на меморандума всяка класи-
фицирана информация, предоставена по мемо-
рандума, трябва да продължи да бъде защита-
вана съгласно посочените разпоредби, освен ако
и  до момента, в който страната участничка—
източник, освободи страната участничка—по-
лучател, от това задължение.
(4) Спорните въпроси, възникнали във връз-
ка с тълкуването или изпълнението на този ме-
морандум, се решават само чрез консултации и
преговори между страните участнички и няма
да бъдат отнасяни за разрешаване до национа-
лен или международен съд или трета страна.
Раздел 13
Подписване
Горното представлява договореностите, пос-
тигнати между правителството на Република
България  и правителството на Обединено крал-
ство Великобритания и Северна Ирландия по
въпросите, за които се отнася.
Подписано в два идентични екземпляра в
София на 17 май 2004 г., на български и ан-
глийски език, които имат еднаква сила.
За правителството на
За правителството на
Република България:
Обединено кралство
Илко Димитров,
Великобритания
заместник-министър
и Северна Ирландия:
на отбраната
НПр. г-н Джереми Хил,
посланик на
Великобритания
в Република България
55562
МЕМОРАНДУМ
ЗА РАЗБИРАТЕЛСТВО
между правителството на Република Бълга-
рия и Върховното главно командване на Обе-
динените въоръжени сили на НАТО в Европа
и Щаба на Върховния главнокомандващ на
НАТО по трансформацията относно осигуря-
ването на поддръжка от страната домакин за
провеждане на операции и учения на НАТО
(Ратифициран със закон, приет от XXXIX
Народно събрание на 20 октомври 2004 г.—
ДВ, бр. 96 от 2004 г. В сила за Република Бълга-
рия от 29 октомври 2004 г.)
ПРЕАМБЮЛ
Правителството на Република България,
представлявано от Министерството на отбра-
ната на България (MО), и върховното главно
командване на Обединените въоръжени сили
на НАТО в Европа (SHAPE), и Щаба на Вър-
ховния главнокомандващ на НАТО по транс-
формацията (HQ SACT), от друга страна, нари-
чани по-долу общо “участниците”:
имайки предвид разпоредбите на Северно-
атлантическия договор от 4 април 1949 г. и по-
специално член 3 от него;
имайки предвид Рамковия документ Парт-
ньорство за мир, изготвен от държавните и
правителствени ръководители, участващи в
заседанието на Северноатлантическия съвет
(Рамков документ) на 10 януари 1994 г.;
имайки предвид Споразумението между стра-
ните—членки на НАТО, и страните партньори,
участващи в “Партньорство за мир”, относно
статута на техните въоръжени сили (ССВС/
ПзМ) и Допълнителния протокол към него от
19 юни 1995 г.;
имайки предвид Споразумението между стра-
ните по Северноатлантическия договор относ-
но статута на техните въоръжени сили (ССВС/
НАТО) от 19 юни 1951 г.;
имайки предвид Протокола за статута на
Международните военни щабове, създадени в
съответствие със Северноатлантическия дого-
вор (Парижкия протокол) от 28 август 1952 г.;
имайки предвид Последващия Допълнителен
протокол към Споразумението между страните—
членки на НАТО, и страните партньори, участва-
щи в “Партньорство за мир”, относно статута на
техните въоръжени сили (Последващия Допъл-
нителен протокол) от 19 декември 1997 г.;
имайки предвид Споразумението между
Организацията на Северноатлантическия дого-
вор и Република България относно транзитно
преминаване на сили на НАТО и личен състав
на НАТО от 21 март 2001 г.;
имайки предвид идеята за развръщане на
сили на НАТО и коалиционни сили под коман-
дването и контрола на НАТО на или през тери-
торията на Република България в мирно време,
криза или конфликт в подкрепа на операции
или учения на НАТО;